Standardid ei ole kohustuslikud, ent kuna nende praktiline väärtus on äärmiselt suur, on nende rakendamine tegelikult möödapääsmatu. Mis tahes seltskond, kes osaleb aktiivselt standardite väljatöötamise protsessis, saab mõjutada reegleid ja tegevusjuhiseid, mis hakkavad kehtima nende enda tegevusvaldkonnas; saab juba väga varakult informatsiooni töö tulemusena valmivast standardist ning seetõttu saab järk-järgult alustada ettevalmistusi selle rakendamiseks; saab infot uusimatest trendidest klientide hulgas ja klientide nõudmistest; võib saada väärtuslikku informatsiooni konkurendi seisukohtadest ja tugevatest külgedest ning üldisest turustruktuurist; saab võimaluse sõlmida täiendavaid erialaseid ja mitteametlikke kontakte.